**PROTOKOLL IL VARDEN MERÅKER**

**Referat fra styremøte i hovedlaget IL Varden Meråker i Grova Skisenter torsdag 28.09.17 kl. 19.00.**

Tilstede: Øyvind Slungård, Anne Karin Langsåvold, Heidi Cicilie Hasselvold og

Ingunn Tronsmo Skallan

Meldt forfall: Geir Florholmen

Forfall: Trine Berg Hanssen

Vi startet med å ta en gjennomgang på Vardetun og avsluttet med gjennomgang av Grova Skisenter der også styremøtet ble avholdt.

**Sak 29/17 Referatsaker**

* Øyvind har hatt et møte med Meråker Kjøtt AS angående kontrakten som går ut nå i 2017. Meråker Kjøtt AS er villig til å fortsette kontrakten samt å øke den med kr. 50 000 årlig, altså til sammen kr. 350 000. De understreker at IL Varden Meråker sine medlemmer må bli bedre til å profilere bedriften. Dette med å bruke logo i all skriv og annonsering samt at det skal opplyses over speakeranlegget ved hvert arrangement om hvem som er hovedsponsor. Dette skal det bli underrettet om på alle spillemøter o.l. fremover.
* Meråker Skiskytterklubb v/ John Helge Lillevold har fått sin kontrakt med IL Varden Meråker til gjennomsyn og signering.
* Det skal skrives en avtale med Roar Stav og Stig Rune Sonflå om vaktmestertjenester på Grova Skisenter. Et forslag til avtale ble fremlagt og gjennomgått på møtet. Ingunn sender ut avtalen til signering.

**Sak 30/17 Koordinering av treningstider**

Det ble sent i vår avhold et møte mellom avdelingene angående å få til en basistrening på tvers av idrettsgrenene. Skiavdelingen har hatt hovedansvaret på dette nå i sommer/høst og skal ha det ut året. Det har vært ønskelig og fått i gang et tilbud med åpen hall for alle fra 11 til 19 år i to timer hver søndag hele året. Men dette skal tas opp i avdelingene på neste styremøte.

**Sak 31/17 Status utbygging Vardetun**

Øyvind har vært i møte med Gisle Løseth, Idrettskonsulent i Nord Trøndelag. De har hatt en gjennomgang av anleggene våre og han mener vi skal sende inn en ny søknad på rulleskiløypa i Grova samt en søknad om oppussing på Vardetun. Om vi sender inn en søknad nå har vi full mulighet til å endre den underveis.

Det må avholdes et møte mellom hovedstyret og fotballgruppa der det legges en plan for oppussingen av Vardetun. Det må settes opp en prioritert tiltaksliste og det må settes av penger i neste års budsjett til vedlikeholdet. Det er inngått en avtale med Grønt Sentrum om klipping av gresset. Det må også ses på å få ansatt en vaktmester der igjen for å ha det overordnede ansvaret på bl.a. utleie og dugnader.

**Sak 32/17 Økonomi**

Laget har en bra økonomi med ca. 600 000 kroner på driftskonto per dags dato. Men nå kommer det snart store faktura på bl.a. strøm igjen, så det er godt å ha disse kronene da. Det er hittil i år vært en økning på inntekter på anleggene våre kontra i fjor, noe som er meget gledelig.

**Sak 33/17 Eventuelt**

* Det har vært en gjennomgang med Norges Skiforbund og NRK angående NM 2019. Vi vil få ca. 1,5 millioner kroner i støtte fra Norges Skiforbund til arrangementet.

Det må lages en egen regnskapskonto for NM, og det må lages en avtale mellom hovedlaget og skiavdelingen opp mot Mid-Scandinavian Tour 2020. Ingunn utarbeider et forslag som legges frem på neste møte.

* Det har vært avholdt møte i NM komiteen der det er laget en oversikt over hovedkomiteen. Dette legges ved møtereferatet samt settes inn på hjemmesiden.
* Det ble den 19.06 i år avholdt et møte med Meråker Kommune angående dispensasjon fra reguleringsplan over Grova Skisenter. Der ble det vist en misnøye fra IL Varden Meråker sin side om at dette har tatt unødvendig lang tid fra kommunen sin side. Da vi skal sende inn en ny søknad til Gjensidigestiftelsen ønsker de å ha vedlagt en godkjenning fra dem. Dette er ikke mottatt tross mange purringer og søknaden ble derfor sendt slik den var, uten den nødvendige godkjennelsen. Det ble 15.09.17 sendt et klagebrev til kommunen om at vi ønsker et snarlig svar på når vi kan forvente å få denne godkjennelsen. Dette har vi ikke mottatt enda da det først skal tas opp i KKU i oktober.
* Mid-Scandinavian Tour blir i Meråker 02.02.2020. De som styrer dette er Norges Skiforbund og det Svenske Skiforbundet. Prosjektleder for Norge er Guri Hetland.
* Det er sendt inn en søknad til Olav Thon stiftelsen på støtte til rulleskiløypa i Grova.

Det er også send inn en søknad hos Natre der de ansatte har et fond de kan søke til.

* Mariann Landsem Melhus fra Idrettskretsen har tatt kontakt om vi kan arrangere åpen hall for asylsøkerbarn. Dette har vi gjort og har engasjert Sindre Henden til å ha et opplegg for dem en kveld i uka frem til Påske.
* Neste møte i hovedlaget blir 17.10.17 kl. 19:00. Innkalling og saksliste kommer senere.